SGP ทุ่มเงิน 610 ลบ. ซื้อเรือบรรทุก LPG เพิ่ม รองรับยอดขายขยายตัว
SGP ทุ่มเงิน 610 ลบ. ซื้อเรือบรรทุก LPG ขนาดใหญ่ รองรับนำเข้าจำหน่ายในปท.-ยอดขายตปท.ขยายตัว
19 ก.ค. 2560

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า เมื่อวันที่ 11 ก.ค.ที่ผ่านมา บริษัท สยามลัคกี้มารีน จำกัด (SLM) ซึ่งเป็นบริษัทย่อยได้เข้าซื้อเรือบรรทุกก๊าซปิโตรเลียมเหลว (LPG) มูลค่า 18 ล้านเหรียญสหรัฐ หรือราว 609.99 ล้านบาท (อัตราแลกเปลี่ยนที่ 1 เหรียญสหรัฐเท่ากับ 33.8884 บาท) ซึ่งมาจากกระแสเงินสดภายในของบริษัทและจากการกู้ยืมจากสถาบันการเงิน
ทั้งนี้ การเข้าเรือบรรทุกก๊าซ LPG ครั้งนี้ ทำให้บริษัทมีเรือบรรทุกก๊าซ LPG ขนาดใหญ่ (VLGC) เพิ่มขึ้น เพื่อให้เพียงพอกับยอดขายก๊าซ LPG ของบริษัท และทำให้บริษัทมีความมั่นคงด้านการขนส่งก๊าซระหว่างประเทศเพิ่มขึ้น อีกทั้งเป็นการรองรับการนำเข้าก๊าซ LPG มาจำหน่ายในประเทศ และรองรับยอดขายก๊าซ LPG ในต่างประเทศที่เติบโตขึ้นในช่วงที่ผ่านมา